
Nr. 5847 din 23.05.2024

      Referat de aprobare pentru iniţierea proiectului de hotărâre

· privind modificarea si completarea Hotărârii Consiliului Local nr. 67 din 9.12.2008 privind înfiinţarea Serviciului Public  de Alimentare cu Apă, Canalizare şi Salubrizare ca serviciu public de interes local cu personalitate juridică ce funcţionează sub autoritatea Consiliului Local Marghita
           Prezentul referat de aprobare are la bază prevederile art.6 alin (3)  și art. 30 alin (1) și (2)  din Legea 24/2000 privind normele de tehnică legislativă  pentru elaborarea actelor normative , republicată, cu modificările și completările ulterioare, reprezentând instrumentul de prezentare și motivare  a proiectului privind  modificarea si completarea Hotărârii Consiliului Local nr. 67 din 9.12.2008 privind înfiinţarea Serviciului Public  de Alimentare cu Apă, Canalizare şi Salubrizare ca serviciu public de interes local cu personalitate juridică ce funcţionează sub autoritatea Consiliului Local Marghita
În baza prevederilor din Legea serviciilor comunitare de utilități publice nr. 51/2006, republicată, cu modificările și completările ulterioare,  Cap. III ”Organizarea și funcționarea serviciilor de utilități publice „   ,  autoritățile administrației publice locale sunt libere să hotărască asupra modalității de gestiune a serviciilor de utilități publice aflate în responsabilitatea lor, având posibilitatea de a gestiona în mod direct, în baza unei hotărâri de dare în administrare sau de a încredința gestiunea, în baza unui contract de delegare a gestiunii.
          În acest scop pentru satisfacerea nevoilor comunității locale   a fost înfiinţat Serviciul  Public  de Alimentare cu Apă, Canalizare şi Salubrizare prin Hotararea Consiliului Local  nr. 67 din 9.12.2008 ca serviciu public de interes local cu personalitate juridică ce funcţionează sub autoritatea Consiliului Local Marghita . 

      De –a lungul anilor s-a considerat oportună si eficientă alegerea ca forma de gestiune pentru  mai multe  servicii publice a gestiuni directe date in sarcina acestui operator denumit Serviciul Public de Alimentare cu Apă, Canalizare şi Salubrizare.

             În activitatea  de exploatarea eficientă a activităţilor edilitar-gospodăreşti care compun serviciile  de administrare a domeniului public şi privat, autoritatea publică locală răspunde direct de organizarea, finanţarea, gestiunea şi controlul acestor  activităţii , constatându-se astfel că imobile reprezentând terenuri si clădiri în care işi desfăsoară activitatea serviciul public respectiv nu sunt întabulate pe domeniul public al oraşului , bunuri de uz si de interes public local care sunt cuprinse in anexa nr. 4 –Lista cuprinzand  unele bunuri  care apartin domeniului public al  comunei, oraşului, municipiului din Odonanta de Urgenţă a Guvernului nr.  57/2019 .

            Pentru aceasta am iniţiat prezentul proiect de hotărâre  pentru a reglementa si proteja patrimoniul oraşului, prin continuarea procedurii de documentatie cadastrală în baza Legii 7/1996, prin stabilirea titularului dreptului de proprietate în sarcina orasului si a titularului dreptului de administrare  asupra bunurilor  in sarcina serviciului public înfiinţat. 

